Tarybos Reglamentas (EEB) Nr. 2411/75
1975 m. rugsėjo 16 d.
dėl Europos ekonominės bendrijos ir Jungtinių Meksikos Valstijų
Susitarimo sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 114 straipsnius,
atsižvelgdama į Komisijos rekomendaciją,
kadangi Susitarimas, dėl kurio sutarė Europos ekonominė bendrija ir Jungtinės Meksikos Valstijos, turėtų būti sudarytas,
PRIĖMĖ ŠĮ REGLAMENTĄ:
1 straipsnis
Bendrijos vardu sudaromas Europos ekonominės bendrijos ir Jungtinių Meksikos Valstijų Susitarimas, kurio tekstas pridedamas prie šio reglamento,
2 straipsnis
Tarybos pirmininkas pagal Susitarimo 12 straipsnį praneša kitai Susitariančiajai Šaliai apie Bendrijos atliekamų procedūrų, reikalingų, kad įsigaliotų šis Susitarimas, užbaigimą.
3 straipsnis
Bendrijai Susitarimo 6 straipsnyje numatytame Jungtiniame komitete atstovauja Europos Bendrijų Komisija, kuriai padeda valstybių narių atstovai.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1975 m. rugsėjo 16 d.